  Майя Бывальцева Удмуртиын «Пельняньлэн дунневыл нуналэз» фестиваль кутскиз. 1-тӥ тулыспалэ политикъёс, лулчеберет удысын ужасьёс но ужбергатӥсьёс пельнянь кутон улсын журналистъёсын пумиськизы, нош 2-тӥысен 9-тӥ тулыспалозь Ижкарын мастер-классъёс ортчозы. Куноосты пельняньлы укшась дуннеысь мукет сиёнъёсты кутыны дышетозы. Мастер-классъёсы азьвыл ик гожтӥськыны кулэ. 3-тӥ тулыспалэ — 19.00 «САЛЬСАБАР» ресторанын, Красная урам, 96 номеро юрт, тел. 57-67-60. Вить пӧртэм пуштросэн пельнянь выллем «Кастро» ассорти: кузятэм, укроп, сугон; сылалтэм кубиста но кӧй; курег сӥль, помидор но базилик; помидор но фета сыр; губи но картофка. 5-тӥ тулыспалэ — 16.00 «Сделано Солнцем» кафеын, Октябрьлы 10 урам, 53 номеро юрт, тел. 65-55-58. Сӥль сиисьтэмъёслы мукет пуштросэн пельнянь кутыны ӵекто: шпинат, помидор, сыр но турынъёс. Со сяна, пельняньлэн колӟоез со пуштросъёслы тупась буёлъёсын буямын луоз. 5-тӥ тулыспалэ — «Горячий пельмень» кафеын, Вормонлы 40 ар урам, 144 номеро юрт, тел. 244–654. Куноосты сӥльтэк удмурт пельнянь кутыны дышетозы: губиен, сугонэн, курегпузэн; кушманэн, курегпузэн. 7-тӥ тулыспалэ — 19.00 «ПЕЛЬМЕНАРИЙ» кафеын, Киров урам, 3а номеро юрт, тел. 609–500. Пельняньлэн аспӧртэмлыкез солэн яркыт буёлэз бордын луоз — яркыт ӵужысен нап гордозь. Мастер-классэ пыриськисьёслы радъясьёс ческыт кузьым сётыны оскыто. 8-тӥ тулыспалэ — 18.00 «Барвинок» кафеын, Октябрьлы 10 ар урам, 30 номеро юрт, тел. 908–612. Татын куноосты пельняньлэсь украин «ӵыжы-выжызэ» — вареникез лэсьтыны дышетозы. Пуштросэз пӧлын — губиен картофка, сылалтэм кубиста но вишня. 9-тӥ тулыспалэ — 19.00 «Меццо» кафеын, Пушкинской урам, 270 номеро юрт, тел. 936–632. Татын «нордической» пельнянь кутыны дышетозы — судакен но юшен. Чорыглэсь фаршез сьӧд колӟое бинялтозы. Тодэ вайытом, фестивальлэн валтӥсь ужрадэз 11-тӥ тулыспалэ Ижкарысь Шор карлудын ортчоз. Шулдыръяськонэ лыктэмъёс сием пельняньлэн лыдызъя рекорд пуктонэ пыриськыны быгатозы. Тегъёс: Туризм Удмуртия пельнянь Удмуртиысьтуризм  